laion/Wikipedia-Exotic huggingface dataset:
পিয়া বিপাশা

পিয়া বিপাশা ( জন্মঃ ১৮ জুলাই ১৯৯০, খুলনা) একজন বাংলাদেশী মডেল ও অভিনেত্রী। রুদ্র দ্য গ্যাংস্টার চলচ্চিত্রে অভিনয়ের মাধ্যমে তিনি বাংলাদেশের চলচ্চিত্রাঙ্গনে যাত্রা শুরু করেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন। পিয়ার বড় বোন লুৎফুন্নাহার আশা ভিট চ্যানেল আই প্রতিযোগিতার প্রথম রানার আপ। পিয়া এক কন্যা সন্তানের মা। সিদ্ধেশ্বরী গার্লস কলেজে পড়াশোনা করছেন পিয়া। মডেলিং এর মাধ্যমে জনপ্রিয় হলেও পিয়া বিপাশা মিডিয়ায় আসেন লাক্স চ্যানেল আই ২০১২ প্রতিযোগিতায় অংশগ্রহণের মাধ্যমে। সেরা দশে পৌছানোর পর হঠাৎ ক্যাম্পেইন বুথ ছেড়ে দিয়ে চলে আসেন তিনি। পরবর্তীতে আড়ং বিলবোর্ডের মডেল হন। ক্যাটস আই, এক্সট্যাসি, চৈতি সহ বিভিন্ন প্রতিষ্ঠানের মডেল হলেও ইউনিলিভারের ভ্যাসলিন বিলবোর্ডের মডেল হয়ে তিনি পরিচিতি পান। গ্রামীণ ফোনের বিজ্ঞাপনে মডেল হয়ে অন্যরকম পরিচিতি পান পিয়া। তার অভিনীত বিজ্ঞাপনগুলো হচ্ছে- ইস্পাহানি চা, পোলার আইসক্রিম, গ্রামীণফোন, অলিম্পিক টি-টোয়েন্টি বিস্কুট, প্যারাসুট তেল, ফ্রুটো ম্যাংগো জুস ইত্যাদি। মিউজিক ভিডিওর মডেলও হন পিয়া বিপাশা। মডেল পিয়া বিপাশা বেশকিছু একক নাটককে অভিনয় করেছেন। তার অভিনীত উল্লেখযোগ্য নাটকগুলোর মধ্যে রয়েছে মাসুদুল হাসানের দ্বিতীয় মাত্রা, মাসুদ হাসান উজ্জ্বলের ১০ পর্বের সিরিয়াল ট্রেড ফেয়ার, আহনাফের পরিচালনায় ‘দ্য মাস্টার পিস’, বিইউ শুভর ‘সময়ের গল্প অসময়ের স্বপ্ন’ ও ‘অসমাপ্ত ভালোবাসা’ ইত্যাদি। ইস্পাহানি চা পোলার আইসক্রিম গ্রামীণফোন অলিম্পিক টি-টোয়েন্টি বিস্কুট প্যারাসুট তেল ফ্রুটো ম্যাংগো জুস webdesk@somoynews.tv। "প্রথম বিয়ে নিয়ে যা বললেন পিয়া বিপাশা"। somoynews.tv (ইংরেজি ভাষায়)। সংগ্রহের তারিখ ২০২০-০৩-২৬।  "আবারও বিয়ের পিঁড়িতে বসছেন পিয়া বিপাশা"। Jugantor। সংগ্রহের তারিখ ২০২০-০৩-২৬।  "পিয়া বিপাশার পথচলা"।  "প্রেমিকের সঙ্গে অন্তরঙ্গ ছবি ভাইরাল হতেই সরিয়ে ফেললেন পিয়া বিপাশা | কালের কণ্ঠ"। Kalerkantho। সংগ্রহের তারিখ ২০২০-০৩-২৬।  "ছোট থেকে বড় পর্দায়"। প্রথম আলো। ১২ ডিসেম্বর ২০১৩। ৮ মে ২০২০ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২১।  "তিনি পিয়া বিপাশা"। জনকণ্ঠ। ২৫ জুন ২০১৫। ২ জুন ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "Nisho and Peya pair up for 'Biprotip'"। দ্য ডেইলি স্টার। ১৮ ফেব্রুয়ারি ২০১৬।  "Emon, Peya, Sabi in Bhalobasha Dujonaye"। দ্য ডেইলি স্টার। ১৪ মার্চ ২০১৬।  "কক্সবাজারে শুটিংয়ের কথা শুনলেই ভয় লাগে: পিয়া বিপাশা"। Banglanews24.com। ১২ মে ২০১৬।  "Peya Bipasha pairs up with Afzal Hossain for first time"। দ্য নিউ নেশন। ২ জুন ২০১৬। ২৭ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "Peya Bipasha pairs up with Riaz for first time"। দ্য নিউ নেশন। ২ আগস্ট ২০১৬। ২৭ মে ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "Bicycle Prem on Rtv"। দ্য ডেইলি স্টার। ৯ জানুয়ারি ২০১৭।  "Apurba, Peya Bipasha in 'M Report' Thursday"। দ্য ইন্ডিপেন্ডেন্ট। ঢাকা। ২০ এপ্রিল ২০১৭।  "'একটি পারিবারিক প্রেম কাহিনী'"। archive1.ittefaq.com.bd। ১ জুলাই ২০১৭। ৪ মে ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "Peya Bipasha returning to work with Eid tele-drama"। দ্য ইন্ডিপেন্ডেন্ট। ঢাকা। ৯ আগস্ট ২০১৭। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "তিন তারকার 'সুখ পাখি'"। একুশে টিভি। সংগ্রহের তারিখ ২২ জানুয়ারি ২০২০।  "'গল্পটা শুধু তোমার আমার'"। জনকন্ঠ। সংগ্রহের তারিখ ২২ জানুয়ারি ২০২০। [স্থায়ীভাবে অকার্যকর সংযোগ]
পরিণীতা (১৯৫৩-এর চলচ্চিত্র)

পরিণীতা (হিন্দি: परिणीता) ১৯৫৩ সালে মুক্তিপ্রাপ্ত ভারতীয় হিন্দি ভাষার নাট্য চলচ্চিত্র। চলচ্চিত্রটি পরিচালনা করেছেন বিমল রায়। কথাসাহিত্যিক শরৎচন্দ্র চট্টোপাধ্যায় রচিত পরিণীতা গল্প অবলম্বনে ছবিটির চিত্রনাট্য লিখেছেন বিমল রায়, অসিত সেন, মনি ভট্টাচার্য, নবেন্দু ঘোষ; এবং সংলাপ লিখেছেন ভ্রজেন্দ্র গৌর ও নবেন্দু ঘোষ। এতে প্রধান চরিত্রে অভিনয় করেছেন অশোক কুমার, মিনা কুমারী, মনোরমা, ও নাজির হুসেন। ললিতা ও শেখর প্রতিবেশী। ললিতা অনাথিনী আর শেখর জমিদারের একমাত্র পুত্র। ললিতা শেখরের নিত্যদিনের কাজ করে দেয়। শেখর তাকে পড়াশুনায় উদ্ধুদ্ধ করে এবং মাঝে মাঝে তাকে বিভিন্ন বিষয়ের পাঠ দান করে। ললিতার চাচা গুরুচরণ দরিদ্র ব্রাহ্মণ। তিনি তার মেয়ের বিয়ের জন্য শেখরের বাবার কাছ থেকে টাকা ধার নিয়েছিলেন, যা তাদের মধ্যে বিবাদের কারণ হয়ে দাড়ায়। বিবাদ আরও ঘনীভূত হয় যখন গিরিন সেই পাওনা পরিশোধ করতে চায়। অপরদিকে, ললিতা ও শেখর কাউকে না জানিয়ে বিয়ে করে। কিছুদিন পর ললিতার চাচা মারা যান। মৃত্যুর সময় গুরুচরণ গিরিনকে ললিতাকে বিয়ে করতে বলে এবং এই পরিবারের দায়িত্ব নিতে বলে। গিরিন ললিতাকে বিয়ের প্রস্তাব দিলে ললিতার তাকে তার বিয়ের কথা জানায়। গিরিন পরে ললিতার আরেক ছোট বোনকে বিয়ে করে। কিন্তু গিরিন টাকা পরিশোধ করায় রটে যায় ললিতাকে গিরিনের কাছে বিক্রি করে দেওয়া হয়েছে। ফলে শেখরের পরিবার থেকে তার বিয়ের তাড়া দেওয়া হয়। কিছুদিন পর ললিতা শেখরের বিয়ের আমন্ত্রণপত্র পেয়ে শোকাহত হয়। গিরিন তাকে কলকাতায় নিয়ে আসে। সেখানে শেখরের সামনে সকল সত্য তুলে ধরা হলে তার ভুল ভাঙ্গে। অশোক কুমার - শেখর রায় মিনা কুমারী - ললিতা মনোরমা অসিত বরণ - গিরিন বাবু নাজির হুসেন - গুরুচরণ বাবু বদ্রি প্রসাদ - নবীন রায় প্রতিমা দেবী - শেখরের পিসী রেখা মল্লিক শেলি ব্যানার্জি ভুপেন্দ্র কাপুর মঞ্জু শীতল পরিণীতা চলচ্চিত্রের গানের সুর ও সঙ্গীত পরিচালনা করেছেন অরুণ মুখোপাধ্যায়। গানের কথা লিখেছেন ভরত ব্যস। ফিল্মফেয়ার পুরস্কার বিজয়ী: শ্রেষ্ঠ পরিচালক - বিমল রায় বিজয়ী: শ্রেষ্ঠ অভিনেত্রী - মিনা কুমারী "Parineeta (1953)"। ব্রিটিশ বোর্ড অফ ফিল্ম ক্লাসিফিকেশন। সংগ্রহের তারিখ ২৮ মে ২০১৭।  "Parineeta (1953)"। ব্রিটিশ ফিল্ম ইনস্টিটিউট। সংগ্রহের তারিখ ২৮ মে ২০১৭।  "Parineeta : Lyrics and video of Songs from the Movie Parineeta (1953)"। Hindi Geetmala। সংগ্রহের তারিখ ২৮ মে ২০১৭।  "Filmfare Best Film Awards 1953-2000"। দ্য টাইমস অফ ইন্ডিয়া। ১১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৭।  ইন্টারনেট মুভি ডেটাবেজে পরিণীতা (ইংরেজি) রটেন টম্যাটোসে পরিণীতা (ইংরেজি)
হাসান নাসির

হাসান নাসির (ইংরেজি: Hasaan Nasir) (১ জানুয়ারি, ১৯২৮—১৩ নভেম্বর, ১৯৬০) তেলেঙ্গানা বিপ্লব ও পাকিস্তানি সাম্যবাদী আন্দোলনের নেতা ছিলেন। তিনি ছিলেন পাকিস্তান কমিউনিস্ট পার্টির অন্যতম প্রধান। হাসান নাসির ব্রিটিশ ভারতের দক্ষিণ হায়দ্রাবাদে অভিজাত মুসলিম পরিবারে জন্মগ্রহণ করেন। তিনি ছিলেন নবাব মুহসিন উল মুলক এর বংশোদ্ভূত ব্যক্তি। কেমব্রিজ এ পড়াশোনাকালে সাম্যবাদে আকৃষ্ট হন তিনি। ভারতের তেলেঙ্গানা বিপ্লবে অংশগ্রহণ করেছিলেন। ভারত বিভাজনের পর ১৯৪৭ সালে পাকিস্তান চলে যান হাসান। কমিউনিস্ট আন্দোলনে যুক্ত হওয়ার কারণে সেদেশের শাসকদের বিরাগভাজন হয়ে পড়েন। অভিজাত পরিবারে জন্ম নিলেও তিনি শাসকবিরোধী অবস্থান নিয়েছিলেন। তিনি পাকিস্তানে নিষিদ্ধ কমিউনিস্ট পার্টির সম্পাদক হন। করাচীতে ছাত্র শ্রমিক ও কৃষকদের আন্দোলনের সঙ্গে জড়িত ছিলেন নাসির। তদানীন্তন শাসক গোষ্ঠী গণতান্ত্রিক আন্দোলন নিষিদ্ধ করলে তিনি অন্তরীন অবস্থায় চলে যান। ১৯৬০ সালে তাকে লাহোর শহরে লাহোর দুর্গে ধরে নিয়ে যাওয়া হয় ও সন্দেহ করা হয় অত্যাচারের পর মেরে ফেলা হয়েছিল। পাকিস্তানের প্রগতিশীল সাহিত্যিক সাংবাদিক সিবতে হাসানের বই 'শের- ই- নিগারন' তে হাসান নাসিরের কথা আছে। তার ওপরে রচিত ইশাক মহম্মদের বইএর নাম 'হাসান নাসির কি শাহাদাত' "Hasan Nasir, 1928-1960"। thefridaytimes.com। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।
পরিণীতা (দ্ব্যর্থতা নিরসন)

পরিণীতা শরৎচন্দ্র চট্টোপাধ্যায় রচিত ১৯১৪ সালের গল্প। পরিণীতা বলতে আরো বোঝাতে পারে:- পরিণীতা (১৯৪২-এর চলচ্চিত্র) - পশুপতি চট্টোপাধ্যায় পরিচালিত ভারতীয় বাংলা ভাষার চলচ্চিত্র। পরিণীতা (১৯৫৩-এর চলচ্চিত্র) - বিমল রায় পরিচালিত ভারতীয় হিন্দি ভাষার চলচ্চিত্র। পরিণীতা (১৯৬৯-এর চলচ্চিত্র) - অজয় কর পরিচালিত ভারতীয় বাংলা ভাষার চলচ্চিত্র। পরিণীতা (১৯৮৬-এর চলচ্চিত্র) - আলমগীর কবির পরিচালিত বাংলাদেশী চলচ্চিত্র। পরিণীতা (২০০৫-এর চলচ্চিত্র) - প্রদীপ সরকার পরিচালিত ভারতীয় হিন্দি ভাষার চলচ্চিত্র। পরিণীতা (২০১৯-এর চলচ্চিত্র) - রাজ চক্রবর্তী পরিচালিত ভারতীয় বাংলা ভাষার চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পূর্ব ইউরোপীয় সময়

পূর্ব ইউরোপীয় সময় (ইইটি) হচ্ছে ইউটিসি+০২:০০ সময় অঞ্চল যা সার্বজনীন সমন্বিত সময় থেকে ২ ঘণ্টা এগিয়ে রয়েছে। সময় অঞ্চলটি দিবালোক সংরক্ষণ সময়ের জন্য ব্যবহার করা হয়, তাই গ্রীষ্মের সময় ইউটিসি+০৩:০০ ব্যবহার করে। অনেক আফ্রিকান দেশসমূহে যেখানে, কেন্দ্রীয় আফ্রিকার সময় (সিএটি) বলা হয়, সেখানে ইউটিসি+০২:০০ সারা বছর ধরে ব্যবহার করে। নিম্নলিখিত দেশসমূহ, দেশসমূহে অংশ এবং অঞ্চলসমূহে যারা সারা বছর পূর্ব ইউরোপীয় সময় ব্যবহার করে: মিশর, ২১শে এপ্রিল ২০১৫ সাল থেকে ব্যবহার করছে; পূর্বে ১৯৮৮-২০১০ এবং ১৬ই মে-২৬শে সেপ্টেম্বর ২০১৪ সাল পযর্ন্ত ইইএসটি (ইউটিসি+০২:০০; ইউটিসি+০৩:০০ দিবালোক সংরক্ষণ সময়সহ) ব্যবহৃত হয়েছিল। ২৬শে অক্টোবর ২০১৪ সাল থেকে কালিনিনগ্র্যাড ওবলাস্ট (রাশিয়া); এছাড়াও ১৯৪৫ এবং ১৯৯১-২০১১ সাল পযর্ন্ত ইইটি ব্যবহার করা হয়। কালিনিনগ্র্যাড সময় দেখুন। লিবিয়া, ২৭শে অক্টোবর ২০১৩ সাল থেকে; মধ্য ইউরোপীয় সময় থেকে সুইচ, যা ২০১২ সালে ব্যবহৃত হয়েছিল। ১৯৮০-১৯৮১ থেকে ১৯৯০-এর দশক এবং ১৯৯৮ -২০১২ সালের দিকে ইইটি ব্যবহৃত হয়। নিম্নলিখিত দেশসমূহ, দেশসমূহে অংশ এবং অঞ্চলসমূহে শুধুমাত্র শীতের সময় পূর্ব ইউরোপীয় সময় ব্যবহার করে: বুলগেরিয়া, ১৮৯৪ সাল থেকে সাইপ্রাস এস্তোনিয়া, ১৯২১-৪০ এবং ১৯৯০ সাল থেকে ফিনল্যান্ড, ১৯২১ সাল থেকে গ্রিস, ১৯১৬ সাল থেকে ইসরায়েল, ১৯৪৮ সাল থেকে (ইসরায়েল প্রমাণ সময় দেখুন) জর্দান লাতভিয়া, ১৯২৬-৪০ এবং ১৯৯০ সাল থেকে লেবানন লিথুয়ানিয়া, ১৯২০-৪০ এবং ১৯৯০ সালের বিরতির পরে ১৯৯৮-১৯৯৯ সাল মলদোভা, ১৯১৮-৪০ সালে, ১৯৪১-৪৪ এবং ১৯৯১ সাল থেকে ফিলিস্তিন অঞ্চল রুমানিয়া সিরিয়া ইউক্রেন, ১৯২২-৩০ এবং ১৯৯০ সাল থেকে অতীতে নিম্নলিখিত দেশসমূহ, দেশসমূহে অংশ এবং অঞ্চলসমূহে পূর্ব ইউরোপীয় সময় ব্যবহৃত হত: মস্কোতে ১৯২২-৩০ এবং ১৯৯১-৯২ সাল পযর্ন্ত ইইটিতে ব্যবহার করে। বেলারুশ, ১৯২২-৩০ এবং ১৯৯০-২০১১ সাল পযর্ন্ত পোল্যান্ড, ১৯১৮-২২ সাল পযর্ন্ত দ্বিতীয় বিশ্বযুদ্ধের সময়, জার্মানির অধিকৃত পূর্বাঞ্চলীয় অঞ্চলগুলিতে এমইটি (সিইটি) বাস্তবায়িত হয়েছিল। ক্রিমিয়া প্রজাতন্ত্র এবং সেভাসতোপোল ইউক্রেনের অংশ হিসাবে ১৯৯১-৯৪ এবং ১৯৯৪-২০১৪ সালে ইইটি ব্যবহার করেছিল। তুরস্ক, ১৯১০-১৯৭৮ সালে ইইটি ব্যবহার করে এবং ১৯৮৫-২০১৬ সালে আবারও এটি ব্যবহার করে। এখন সারা বছর ডিএসটি সময় অঞ্চল অধিকতর-পূর্ব ইউরোপীয় সময় বা তুরস্ক সময় (টিআরটি) বলা হয়। উত্তর সাইপ্রাস এফইটি ব্যবহার করে। কখনও কখনও, মাইক্রোসফট উইন্ডোজের ব্যবহারের কারণে, এফএলই প্রমাণ সময় (ফিনল্যান্ড, লিথুয়ানিয়া, এস্তোনিয়া, বা কখনও কখনও ফিনল্যান্ড, লাটভিয়া, এস্তোনিয়া জন্য) অথবা জিটিবি প্রমাণ সময় (গ্রিস, তুরস্ক, বুলগেরিয়া জন্য) পূর্ব ইউরোপীয় সময় উল্লেখ করার জন্য ব্যবহৃত হয়। "Ukraine to return to standard time on Oct. 30 (updated)"। ৩০ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৭ জুন ২০১৭।  "Eternal Daylight Saving Time (DST) in Belarus"।  "TimeZone"। Microsoft।  "Foreign Legal Entity"। TheFreeDictionary.com।  "Finland Latvia Estonia Time"। TheFreeDictionary.com।
ব্রজসুন্দর মিত্র

ব্রজসুন্দর মিত্র (২৪ মার্চ ১২২৭ - ৩ সেপ্টেম্বর ১২৮২ বঙ্গাব্দ) একজন বাঙালি সমাজ সংস্কারক ও আমলা। তিনি পূর্ববঙ্গে (বাংলাদেশ) ব্রাহ্মসমাজ প্রতিষ্ঠা করেছিলেন ও নানা জনহিতকর কাজে আত্মনিয়োগ করেন। ব্রজসুন্দর ঢাকায় জন্মগ্রহণ করেন। পিতার নাম ছিল ভবানীপ্রসাদ মিত্র। ১৮৪০ খ্রিষ্টাব্দে কলেজের পাঠ সমাপ্ত করার পূর্বেই ঢাকা কমিশনার অফিসে কেরানীর পদে যোগ দিয়ে পদোন্নতি পান। ১৮৪৫ সালে ডেপুটি কালেক্টর ও ১৮৫১ তে আবগারি কালেকটরের পদ পেয়েছিলেন। ১৮৪৭ সালে ব্রজসুন্দর ব্রাহ্মধর্ম গ্রহণ করেছিলেন। ঢাকা ব্রাহ্মসমাজ গঠন তার কৃতিত্ব। তত্ত্ববোধিনী পত্রিকা পাঠ করার পর ব্রাহ্মধর্ম সম্পর্কে আগ্রহ জন্মায়। তরুনদের মধ্যে উচ্চশিক্ষা বিস্তার, প্রগতিশীল কাজকর্মে উৎসাহ প্রদান কর‍তেন তিনি। বিদ্যাসাগরের উদ্যোগে বিধবা বিবাহ প্রচলন হলে তিনি নিজের খরচে সেই সংবাদ ছাপিয়ে বিলি বণ্টন করতেন। নিজ বাড়িতে রামকুমার বসু, ভগবানচন্দ্র বসু (জগদীশ চন্দ্র বসুর পিতা)র সাহায্যে একটি ছাপাখানা প্রতিষ্ঠা করেন তিনি। ঢাকা প্রকাশ নামক সাপ্তাহিক পত্রিকা (ঢাকা শহরের প্রথম সংবাদপত্র) তার ছাপাখানা থেকেই বের হতো। কার্যসূত্রে তাকে কুমিল্লায় বদলি হতে হলে তিনি আরমানিটোলায় একটি বাড়ি ক্রয় করেন তার অবর্তমানে ব্রাহ্মসমাজের কাজকর্ম চালিয়ে নিয়ে যাওয়ার জন্যে। ১৮৬৩ সালে ব্রজসুন্দর, দীননাথ সেনের সহায়তায় ঢাকায় ব্রাহ্ম স্কুল প্রতিষ্ঠা করেন। আরমানিটোলায় ব্রাহ্ম সমাজ অফিসের সামনে স্কুলটি প্রতিষ্ঠা করা হয়। আর্থিক অসুবিধার কারণে স্কুলের দায়িত্ব গ্রহণ করেন শিক্ষানুরাগী জমিদার কিশোরীলাল রায় চৌধুরী। স্কুলটির নামকরণ করা হয় জগন্নাথ স্কুল। উনিশ শতকের সেই স্কুলই পরবর্তীতে জগন্নাথ কলেজ এবং বর্তমানে জগন্নাথ বিশ্ববিদ্যালয় আকারে বিস্তার লাভ করেছে। বহুবিবাহ রোধ, মদ্যপান বিরোধী, দুর্নীতি নিবারণ, স্ত্রী শিক্ষা বিস্তার ইত্যাদি কাজে তার বিশেষ অবদান আছে। বাংলাদেশে তরুণ সমাজের মধ্যে ব্রাহ্মধর্মকে ছড়িয়ে দিতে পেরেছিলেন ব্রজসুন্দর। মহর্ষি দেবেন্দ্রনাথ ঠাকুর তার কাজে সন্তুষ্ট হন ও তাদের মধ্যে সু-সম্পর্ক তৈরী হয়। ব্রজসুন্দরের তৃতীয়া কন্যা উমাসুন্দরীর সাথে ঠাকুর জমিদারীর দেওয়ান প্রসন্ন কুমার বিশ্বাসের বিবাহ দেওয়ার ব্যবস্থা করেন মহর্ষি দেবেন্দ্রনাথ। ঠাকুরবাড়ির নিয়ম মেনে ব্রাহ্মধর্ম মতে এই বিবাহ হয়। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৭০।  "তত্ত্ববোধিনী পত্রিকা"। বাংলাপিডিয়া। সংগ্রহের তারিখ ২৮ মে ২০১৭।  "ঢাকার প্রথম বাংলা পত্রিকা 'ঢাকাপ্রকাশ'"। amradhaka.com। ২৬ মে ২০১৫। সংগ্রহের তারিখ ২৮ মে ২০১৭।  "আধুনিক ঢাকার উদ্ভব ও সংবাদপত্রের গোড়ার কথা"। ৬ মে ২০১৪। সংগ্রহের তারিখ ২৮ মে ২০১৭।
জ্যাক ইয়ং

জন আলবার্ট জ্যাক ইয়ং (ইংরেজি: Jack Young; জন্ম: ১৪ অক্টোবর, ১৯১২ - মৃত্যু: ৫ ফেব্রুয়ারি, ১৯৯৩) লন্ডনের প্যাডিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন জ্যাক ইয়ং। ১৯৩৩ থেকে ১৯৫৬ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ স্লো বামহাতি অর্থোডক্স বোলার ছিলেন। এছাড়াও, ডানহাতে ব্যাটিং করে পারদর্শীতা দেখিয়েছেন। ক্রিকেট লেখক কলিন বেটম্যান মন্তব্য করেন যে, সঙ্গীতজ্ঞ সন্তান জ্যাক ইয়ং ছন্দময় ক্রীড়াশৈলী প্রদর্শন করাসহ দর্শকদের কাছে সত্যিকার অর্থেই জনপ্রিয় ছিলেন। লন্ডনে জন্মগ্রহণকারী ইয়ং মূলতঃ স্লো লেফট-আর্ম স্পিন বোলার ছিলেন। বলকে উঁচুতে ওঠানোর চেয়ে নিখুঁত নিশানায়, সমান্তরালভাবে বোলিং করানোয় সবিশেষ দক্ষতা দেখিয়েছেন তিনি। ১৯৩০-এর দশকের অধিকাংশ সময়ই মিডলসেক্সের সংরক্ষিত খেলোয়াড় হিসেবে থাকেন। দ্বিতীয় বিশ্বযুদ্ধের পরই কেবলমাত্র নিজেকে মেলে ধরেন। ১৯৪৭ সালে ১৫০-এরও অধিক উইকেট পান। ডেনিস কম্পটন, বিল এডরিচ ও জ্যাক রবার্টসনের সাথে তিনিও মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূতঃ সহায়তা করেন। দুই বছর পরও ইয়র্কশায়ারের সাথে যৌথ শিরোপা জয়ে এ সাফল্যের পুণরাবৃত্তি ঘটান। ১৯৪৭ থেকে ১৯৪৯ সময়কালে ইংল্যান্ডের পক্ষ আটটি টেস্ট অংশগ্রহণ করেন। কিন্তু ঐ খেলাগুলোয় তিনি মাত্র ১৭ উইকেট দখল করেন। মিতব্যয়ী বোলার হিসেবে অভিষেক টেস্টে ধারাবাহিকভাবে এগারোটি মেইডেন ওভার করেন। ১৯৪৮ সালে অপরাজেয় দলের ইংল্যান্ড সফরে অনুষ্ঠিত ঐ টেস্টে ডন ব্র্যাডম্যান ও লিন্ডসে হ্যাসেটের উইকেট নিয়ে বিশ্বরেকর্ডের দিকে এগুচ্ছিলেন ও সেরা ব্যাটসম্যানদেরকে আটকানোর চেষ্টা চালিয়েছিলেন। দল নির্বাচনী নীতিতেও তিনি দূর্ভাগ্যের কবলে পড়েন। ১৯৪৮ সালের প্রথম, তৃতীয় ও পঞ্চম টেস্টে খেলার সুযোগ পান এবং হেডিংলিতে অনুষ্ঠিত তার উপযোগী পীচে দলের দ্বাদশ খেলোয়াড়রূপেও তাকে রাখা হয়। মিডলসেক্সের পক্ষে ১,১৮২ উইকেট লাভ করেন। দ্বিতীয় বিশ্বযুদ্ধের পর থেকে তারচেয়ে কেবলমাত্র ফ্রেড টিটমাস ও জিম সিমস এগিয়ে রয়েছেন। ব্যাপকভাবে বিশ্বাস করা হয় যে, ফ্লাডলাইটের সাহায্যে ১১ আগস্ট, ১৯৫২ তারিখে দিবা-রাত্রির ক্রিকেটের প্রথম খেলাটি সম্পন্ন হয়েছিল। মিডলসেক্স কাউন্টি ক্রিকেট ক্লাব ও আর্সেনাল ফুটবল ক্লাবের মধ্যকার এ খেলাটির মাধ্যমে তাকে আর্থিক সহায়তাকল্পে অনুষ্ঠিত হয়েছিল। "Middlesex players". CricketArchive. Retrieved 28 May, 2017. Bateman, Colin (১৯৯৩)। If The Cap Fits। Tony Williams Publications। পৃষ্ঠা 192। আইএসবিএন 1-869833-21-X।  জন এম্বুরি দিন/রাত ক্রিকেট ১৯৪৮ অ্যাশেজ সিরিজ ১৯৪৮ অস্ট্রেলিয়া ক্রিকেট দলের ইংল্যান্ড সফর ১৯৪৮ অস্ট্রেলিয়া ক্রিকেট দলের ইংল্যান্ড সফরে ডন টলন ইএসপিএনক্রিকইনফোতে জ্যাক ইয়ং (ইংরেজি) ক্রিকেটআর্কাইভে জ্যাক ইয়ং (সদস্যতা প্রয়োজনীয়) (ইংরেজি)
আসানসোল পৌরনিগম

আসানসোল পৌরনিগম বা আসানসোল মিউনিসিপাল কর্পোরেশন (এএমসি) হল পশ্চিমবঙ্গের পশ্চিম বর্ধমান জেলার আসানসোল সদর মহকুমার অন্তর্গত আসানসোল শহরের প্রশাসক সংস্থা। ১৮৫০ সালের ২৯ অক্টোবর তারিখে একটি বিজ্ঞপ্তি অনুযায়ী, আসানসোল, রাণীগঞ্জ, কাটোয়া ও কালনায় ইউনিয়ন কমিটি গঠন করা হয়। এই ইউনিয়ন কমিটিগুলি পৌরসভার কার্য সম্পাদন করে থাকে।১৮৮৫ সালের ১ এপ্রিল থেকে ১৮৮৫ সালের ১ জুলাই পর্যন্ত আসানসোল পৌরসভা গঠিত হয়। প্রাথমিকভাবে পৌরসভাটি রেলওয়ে কলোনি, ইংরেজ এলাকা, বুধাদনগা গ্রাম, বাস্টিনের বাজার, পাকা বাজার, মুন্সী বাজার ও তালপুকুর নিয়ে গড়ে ওঠে। প্রথম কমিটি সাতজন সরকারী কর্মকর্তা এবং ১২ জন মনোনীত সদস্য নিয়ে পৌরসভা গঠিত হয়। বছরের পর বছর ধরে, কয়লা খনি, রেলপথের উন্নয়ন এবং বার্ণপুরে ইস্কো ইস্পাত কারখানার ইস্পাত উৎপাদন বৃদ্ধির সাথে সাথে আসানসোলের প্রবৃদ্ধি বেড়েছে। আসানসোল পৌর কর্পোরেশন ১৯৯৪ সালে বর্ধমানের বিজ্ঞপ্তিকরণ কর্তৃপক্ষ আসানসোল পৌরসভা থেকে আসানসোল পৌরনিগম গঠন করে এবং আসানসোল সমষ্টি উন্নয়ন ব্লকের কিছু গ্রামীণ অংশ এবং কিছু কয়লাভিত্তিক এলাকায় যোগ করে আসানসোল পৌরনিগমর সঙ্গে। ৩ জুন ২০১৫ তারিখে কলকাতা গেজেট বিজ্ঞপ্তির মতে, কুলটি, রাণীগঞ্জ ও জামুরিয়া পৌরসভা এলাকাগুলি আসানসোল পৌরনিগমর অন্তর্ভুক্ত করা হয়। আক্করি চট্টোপাধ্যায়, বর্ধমান জেলার ইতিহাস ও লোক সংস্কৃতি, (বাংলা), Vol I, page 380, 2001, Radical Impression. আইএসবিএন ৮১-৮৫৪৫৯-৩৬-৩ "Asansol Municipal Corporation"। About Asansol Municipal Corporation। AMC। ১২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৭।  "The Kolkata Gazette" (পিডিএফ)। Notification No. 335/MA/O/C-4/1M-36/2014 dated 3 June 2015। Department of Municipal Affairs, Government of West Bengal। ১২ মার্চ ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ মার্চ ২০১৭।
গ্রেইম উড

গ্রেইম ম্যালকম উড (ইংরেজি: Graeme Wood; জন্ম: ৬ নভেম্বর, ১৯৫৬) পশ্চিম অস্ট্রেলিয়ার পূর্ব ফ্রিম্যান্টল এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। ১৮৭৮ থেকে ১৯৮৯ সময়কালে অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে পশ্চিম অস্ট্রেলিয়ার প্রতিনিধিত্ব করেন গ্রেইম উড। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করেন। এছাড়াও, ডানহাতে মিডিয়াম বোলিং করতে পারতেন। বিশিষ্ট অস্ট্রেলীয় ক্রিকেটার মাইক ভেলেটা সম্পর্কে তার শ্যালক। প্রথম-শ্রেণীর ক্রিকেটে উড ৩৫ শতক ও ৬১ অর্ধ-শতক সহযোগে ১৩৩৫৩ রান তুলেছিলেন। পশ্চিম অস্ট্রেলিয়ার অধিনায়কের দায়িত্ব পালন করেন। এ সময়ে তিনবার শেফিল্ড শিল্ড ও একবার সীমিত ওভারের রিওবি ওয়ান ডে কাপ প্রতিযোগিতার শিরোপা বিজয়ে দলকে নেতৃত্ব দেন। ১৯৭৮ সালে টেস্টে অভিষেকের পূর্বে অস্ট্রেলীয় রুলস ফুটবল খেলায় পশ্চিম অস্ট্রেলীয় জাতীয় ফুটবল লীগে ইস্ট ফ্রিম্যান্টল ফুটবল ক্লাবে খেলেন। ১৯৭৫ থেকে ১৯৭৭ সময়কালে ১৪ খেলায় অংশ নেন তিনি। সমগ্র টেস্ট খেলোয়াড়ী জীবনে নয়টি সেঞ্চুরি হাঁকান। ২০০১-০২ মৌসুম পর্যন্ত পশ্চিম অস্ট্রেলীয় রেকর্ড হিসেবে টিকেছিল যা পরবর্তীতে জাস্টিন ল্যাঙ্গার ভেঙ্গে ফেলেন। ১৯৭৮ সালে ২১ বছর বয়সে ভারতের বিপক্ষে টেস্ট ক্রিকেটে অভিষেক ঘটে তার। বিশ্ব সিরিজে ক্রিকেটে অস্ট্রেলিয়ার বেশ কয়েকজন সেরা খেলোয়াড়ের অংশগ্রহণের ফলেই দলে তার অন্তর্ভূক্তি ঘটে। ঐ বছরের শেষদিকে ওয়েস্ট ইন্ডিজ সফরে যান। সিরিজের প্রথম টেস্টেই সেঞ্চুরির সন্ধান পান। তাছাড়াও চারটি অর্ধ-শতক করেছিলেন তিনি। সবমিলিয়ে ৪৭.৪০ গড়ে ৪৭৪ রান তুলেছিলেন। ১৯৮০-এর দশকের শুরু থেকে মাঝামাঝি সময় পর্যন্ত দলের নিয়মিত সদস্য ছিলেন। তবে ১৯৮৫ সালের ইংল্যান্ড সফরে অ্যাশেজ সিরিজে বিপর্যয়কর ফলাফলের প্রেক্ষিতে দল থেকে বাদ পড়েন তিনি। ঘরোয়া ক্রিকেটে সুন্দর খেলা উপহার দেয়ার ফলস্বরূপ পুনরায় তাকে দলে নেয়া হয়। ১৯৮৮-৮৯ মৌসুমে ওয়েস্ট ইন্ডিজের বিপক্ষে খেলেন। দ্বিতীয় টেস্টে ১১১ ও ৪২ রান তুলেন। কিন্তু তৃতীয় টেস্টের পর আবারো তাকে বাদ দেয়া হয়। সর্বোপরি ওয়েস্ট ইন্ডিজের বিপক্ষেই তিনি অধিকতর সফলকাম ছিলেন। তাস্বত্ত্বেও ১৯৮৮ সালের পর আর তাকে টেস্টে আঙ্গিনায় আর দেখা যায়নি। ফেব্রুয়ারি, ২০০৭ সালে ওয়েস্টার্ন অস্ট্রেলিয়ান ক্রিকেটে অ্যাসোসিয়েশন প্রধান নির্বাহী মনোনীত হন। অক্টোবর, ২০১১ সালে ওয়াকা থেকে অবসর নেন ও অস্ট্রেলীয় মহিলা আন্তর্জাতিক ক্রিকেটার ক্রিস্টিনা ম্যাথুজ তার স্থলাভিষিক্ত হন। "Australia – Test Batting Averages"। ESPNCricinfo। সংগ্রহের তারিখ ১৫ ডিসেম্বর ২০১৮।  Every East Fremantle Player ওয়েব্যাক মেশিনে আর্কাইভকৃত ২৪ ফেব্রুয়ারি ২০১৯ তারিখে, iprimus.com, Retrieved 12 October 2007 কেন ম্যাকলি টেরি অল্ডারম্যান ওয়েন বি. ফিলিপস অ্যাশেজ সিরিজের তালিকা টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারদের তালিকা উইকিমিডিয়া কমন্সে গ্রেইম উড সংক্রান্ত মিডিয়া রয়েছে। ইএসপিএনক্রিকইনফোতে গ্রেইম উড (ইংরেজি) ক্রিকেটআর্কাইভে গ্রেইম উড (সদস্যতা প্রয়োজনীয়) (ইংরেজি)
পরিণীতা

পরিণীতা শরৎচন্দ্র চট্টোপাধ্যায় রচিত বাংলা উপন্যাস। বইটি ১৯১৪ সালে প্রকাশিত হয়। বিংশ শতাব্দীর প্রথম সময়ের ভারতের কলকাতার পটভূমিতে উপন্যাসটি রচিত হয়। এর গল্প অবলম্বনে হিন্দি, বাংলা, তামিল ভাষায় চলচ্চিত্র নির্মিত হয়েছে। ললিতা - উপন্যাসটির কেন্দ্রীয় নারী চরিত্র। গুরুচরণ - ললিতার মামা। একটি ব্যাংকের কেরানী ও পাঁচ কন্যার জনক। আন্নাকালী/কালী - গুরুচরণের ১০ বছর বয়সী কন্যা এবং ললিতার মামাতো বোন ও খেলার সাথী। ললিতার মামী - উপন্যাসের ছোট চরিত্র, তার নাম উল্লেখ হয় নি। শেখর রায় - রায় পরিবারের ছোট সন্তান। নবীন রায় - শেখরের পিতা, একজন ধনী ব্যবসায়ী। ভুবনেশ্বরী - শেখরের মা। অবিনাশ - শেখরের বড় ভাই। তিনি একজন উকিল ও বিবাহিত। চারুবালা/চারু - ললিতার প্রতিবেশী ও খেলার সাথী। মনোরমা - চারুর মা ও গিরীনের বোন। গিরীন - মনোরমার ভাই, বিশ্ববিদ্যালয় পড়ুয়া যে বহু বছর বাইরে ছিল। ২০০৫: ইংরেজি অনুবাদ (পেঙ্গুইন ভারত), অনুবাদক মালবিকা চৌধুরী, ভূমিকা লিখেছেন স্বাগত গাঙ্গুলী। ১৯৩৭: গুজরাতি অনুবাদ। ১৯৩৪: মারাঠি অনুবাদ। পরিণীতা (১৯৪২-এর চলচ্চিত্র) - পশুপতি চট্টোপাধ্যায় পরিচালিত ভারতীয় হিন্দি ভাষার চলচ্চিত্র। পরিণীতা (১৯৫৩-এর চলচ্চিত্র) - বিমল রায় পরিচালিত ভারতীয় হিন্দি ভাষার চলচ্চিত্র। পরিণীতা (১৯৬৯-এর চলচ্চিত্র) - অজয় কর পরিচালিত ভারতীয় বাংলা ভাষার চলচ্চিত্র। পরিণীতা (১৯৮৬-এর চলচ্চিত্র) - আলমগীর কবির পরিচালিত বাংলাদেশী বাংলা ভাষার চলচ্চিত্র। পরিণীতা (২০০৫-এর চলচ্চিত্র) - প্রদীপ সরকার পরিচালিত ভারতীয় হিন্দি ভাষার চলচ্চিত্র। দেবদাস বিরাজবৌ "স্মরণীয় বরণীয়: শরৎচন্দ্র চট্টোপাধ্যায়"। যায়যায়দিন। ১৬ জানুয়ারি ২০১২। সংগ্রহের তারিখ ২৮ মে ২০১৭।  "শরৎচন্দ্র চট্টোপাধ্যায়"। দৈনিক কালের কণ্ঠ। ১৬ ফেব্রুয়ারি ২০১৪। সংগ্রহের তারিখ ২৮ মে ২০১৭।  Ganguly, Swagato. "Introduction." In Sharat Chandra Chattopadhyay's Parineeta. Translated from Bengali into English by Malobika Chaudhuri. New Delhi: Penguin Books, 2005. গুগলবুকস-এ পরিণীতা রকমারি.কম-এ পরিণীতা
পরিণীতা (১৯৮৬-এর চলচ্চিত্র)

পরিণীতা ১৯৮৬ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি পরিচালনা করেন আলমগীর কবির। শরৎচন্দ্র চট্টোপাধ্যায় রচিত ১৯১৪ সালের একই নামের উপন্যাস অবলম্বনে ছবিটি নির্মিত হয়েছে। এতে প্রধান চরিত্রে অভিনয় করেছেন ইলিয়াস কাঞ্চন, অঞ্জনা রহমান, ও আশীষ কুমার লোহ। চলচ্চিত্রটি ১১তম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ অভিনেত্রী, ও শ্রেষ্ঠ পার্শ্ব অভিনেতা বিভাগে পুরস্কার লাভ করে। এছাড়া বাচসাস চলচ্চিত্র পুরস্কারে শ্রেষ্ঠ চলচ্চিত্র, পরিচালক ও প্রধান দুই অভিনয়ের পুরস্কারসহ সাতটি পুরস্কার লাভ করে। ইলিয়াস কাঞ্চন - শেখর রায় অঞ্জনা রহমান - ললিতা আশীষ কুমার লোহ - গুরুচরণ প্রবীর মিত্র এটিএম শামসুজ্জামান জাতীয় চলচ্চিত্র পুরস্কার বিজয়ী: শ্রেষ্ঠ অভিনেতা - ইলিয়াস কাঞ্চন বিজয়ী: শ্রেষ্ঠ অভিনেত্রী - অঞ্জনা রহমান বিজয়ী: শ্রেষ্ঠ পার্শ্ব অভিনেতা - আশীষ কুমার লোহ বাচসাস পুরস্কার বিজয়ী: শ্রেষ্ঠ চলচ্চিত্র - পরিণীতা বিজয়ী: শ্রেষ্ঠ পরিচালক - আলমগীর কবির বিজয়ী: শ্রেষ্ঠ অভিনেতা - ইলিয়াস কাঞ্চন বিজয়ী: শ্রেষ্ঠ অভিনেত্রী - অঞ্জনা রহমান বিজয়ী: শ্রেষ্ঠ পার্শ্ব অভিনেতা - আশীষ কুমার লোহ বিজয়ী: শ্রেষ্ঠ নারী কণ্ঠশিল্পী - নীলুফার ইয়াসমীন বিজয়ী: শ্রেষ্ঠ চিত্রগ্রাহক (সাদাকালো) - মাকসুদুল বারী চৌধুরী "Movie List 1986"। বাংলাদেশ চলচ্চিত্র প্রযোজক পরিবেশক সমিতি। ৬ সেপ্টেম্বর ২০১০। সংগ্রহের তারিখ ২ো জুলাই, ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "ইলিয়াস কাঞ্চনের একাল সেকাল"। দৈনিক যুগান্তর। ১০ ডিসেম্বর ২০১৫। সংগ্রহের তারিখ ২৮ মে ২০১৭।  "My Heroes: Anjana on her silver-screen co-actors"। দ্য ডেইলি স্টার। ৬ সেপ্টেম্বর ২০১০। ৩০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৮ মে ২০১৭।  "পরিণীতা - বাংলা মুভি ডেটাবেজ"। বাংলা মুভি ডেটাবেজ (ইংরেজি ভাষায়)। ২০১৭-০৮-২৬ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৩।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ চলচ্চিত্র উন্নয়ন কর্পোরেশন। সংগ্রহের তারিখ ২৮ মে ২০১৭।  ইন্টারনেট মুভি ডেটাবেজে পরিণীতা (ইংরেজি) বাংলা মুভি ডেটাবেজে পরিণীতা
পারবেলিয়া

পাড় বেলিয়া হল ভারতের পশ্চিমবঙ্গ রাজ্যের পুরুলিয়া জেলার একটি সেন্সাস টাউন। এই শহরটি দামদর নদীর দক্ষিণ তীরে অবস্থিত। এলাকাটি ছোট নাগপুর মালভূমির সর্বনিম্ন ধাপ।সাধারণ দৃশ্যটি ছড়িয়ে ছিটিয়ে থাকা পাহাড়ের সাথে ভূগর্ভস্থ। এটি দামোদর নদ-এর দক্ষিণে অবস্থিত। ভারতবর্ষের ২০১১ আদমশুমারি অনুযায়ী পাড় বেলিয়ার মোট জনসংখ্যা হল ৫,২৭৯ জন, যার মধ্যে ২৭৮৩ (৫৩%) পুরুষ এবং ২,৪৯৬ জন (৪৭%) মহিলা ছিলেন। ৬ বছরের কম বয়ষ্ক জনসংখ্যা ৬১৩ জন। পাড় বেলিয়ার সাক্ষরতার সংখ্যা ৩,৪২২ জন । ভারতের ২০০১ সালের আদম শুমারি অনুসারে পাড় বেলিয়া শহরের জনসংখ্যা হল ৬০৩৬ জন।এর মধ্যে পুরুষ ৫৩%, এবং নারী ৪৭%। এহানাত সাক্ষরতার হারহান 59%,। পুরুষের সাক্ষরতার হার ৬৯%, আর নারীদোর মধ্যে সাক্ষরতার হার ৪৮%। এই শহরের জনসংখ্যার ১৪% হন 6 বছর বা তার কম বয়সী। রাতিবাটি "Provisional population totals, West Bengal, Table 4, Puruliya District"। Census of India 2001। Census Commission of India। ২৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  Houlton, Sir John, Bihar, the Heart of India, 1949, p. 170, Orient Longmans Ltd. "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ৫ অক্টোবর ২০১৬।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।